Diari Oficial de la Generalitat Valenciana


Sumari del DOGV 2534, del 21-06-1995 (1995/835121)

ORDRE de 8 de juny 1995, de la Conselleria d'Educació i Ciència, per la qual es convoquen proves d'aptitud per a l'ingrés en el primer curs de l'Institut Valencià d'Educació Física (IVEF) durant el curs acadèmic 1995/96, i s'aprova la quantia del preu públic per la realització de les proves esmentades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2534

Data del DOGV
:   21-06-1995

Secció del DOGV
:   AUTORITATS I PERSONAL

Número del document
:   1995/835121


Data del document
:   08-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 8 de juny 1995, de la Conselleria d'Educació i Ciència, per la qual es convoquen proves d'aptitud per a l'ingrés en el primer curs de l'Institut Valencià d'Educació Física (IVEF) durant el curs acadèmic 1995/96, i s'aprova la quantia del preu públic per la realització de les proves esmentades.   
L'Estatut d'Autonomia atribueix a la Comunitat Valenciana en els articles 31, 28 i 35, competència exclusiva en matèria d'esports, i plena en matèria d'educació. Fent ús d'aquestes competències, el Consell de la Generalitat Valenciana creà l'Institut Valencià d'Educació Física pel Decret 146/1986, de 24 de novembre.  
L'article 17 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, disposà que, a partir de l'entrada en vigor d'aquesta, les tarifes per serveis de l'IVEF es considerarien preus públics i deixarien sense contingut el grup cinquè de l'article 76 de la Llei de la Generalitat 7/1989, de 20 d'octubre, de Taxes.  
El Decret 73/1991, de 13 de maig, del Govern Valencià, va establir el règim de regulació dels preus públics i el procediment de fixació i d'aprovació de les quanties d'aquests.  
D'acord amb el que s'ha esmentat anteriorment, atès l'informe econòmico-financer del qual es desprèn que els preus proposats cobreixen el cost dels serveis, i vist l'informe favorable emès per la Conselleria d'Economia i Hisenda, s'escau l'aprovació de l'import d'aquest preu públic.  
Per això, i de conformitat amb el Reial Decret 1423/1992, de 27 de desembre, sobre la incorporació a la universitat dels ensenyaments d'Educació Física, i fent ús de les atribucions que em confereix l'article 35 de la Llei de la Generalitat Valenciana 5/83, de 3 de desembre, del Govern Valencià,  
ORDENE:  
Primer  
Es convoquen proves d'aptitud per a l'ingrés en el primer curs de l'IVEF, per al curs acadèmic 1995-96.  
Segon  
Es convoquen proves d'accés als estudis universitaris a l'IVEF per als majors de 25 anys.  
Tercer  
El nombre de places convocades per al primer curs serà de 80 que s'adjudicaran d'acord amb el que disposen les bases d'aquesta convocatòria.  
Quart  
S'aproven les bases per les quals es regirà aquesta convocatòria i que s'especifiquen en l'annex I d'aquesta ordre, així com l'annex II, sobre documentació que s'ha d'aportar, i l'annex III, que conté el model d'instància.  
Cinquè  
S'aproven les quanties dels preus públics que s'indiquen en la base 4.ª de l'annex I que s'han de percebre per la Conselleria d'Educació i Ciència per la realització de les proves d'aptitud per a l'ingrés en el primer curs de l'IVEF dins el curs acadèmic 1995-96.  
DISPOSICIONS FINALS  
Primera   
S'autoritza el director general d'Ensenyaments Universitaris i Investigació perquè dicte les resolucions necessàries per al desenvolupament i l'execució d'aquesta ordre.  
Segona   
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa, es podrà interposar-hi, amb la comunicació prèvia al conseller d'Educació i Ciència, un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, d'acord amb l'establert en l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 57 i 58 de la Llei de la Jurisdicció Contenciosa Administrativa. Tot això, sense perjudici que s'interpose qualsevol altre que s'estime procedent.  
València, 8 de juny de 1995  
El conseller d'Educació i Ciència,  
JOAN ROMERO I GONZáLEZ  
ANNEX I  
Bases per les quals es regeix aquesta convocatòria  
Primera. Nombre de places  
1. Per al primer curs de l'any acadèmic 1995-96, el nombre de places que es convoquen és de 80. Aquest nombre estarà subjecte a les variacions que puguen derivar-se del que dispose el Consell d'Universitats.  
En aquest nombre de places s'entendran incloses totes les corresponents a les quotes específiques establertes en l'article 7 del Reial Decret 1005/1991, de 14 de juny, pel qual es regulen els procediments per a l'ingrés en els centres universitaris (BOE de 26 de juny), modificat pel Reial Decret 1.060/92, de 4 de setembre (BOE de 22 de setembre).  
S'entendran incloses també sis places, corresponents a la quota addicional de places per la l'accés als estudis universitaris d'educació física que estableix l'article 17 de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana.  
2. Majors de 25 anys. A més de les places esmentades, es convoquen places per als majors de 25 anys que reunesquen els requisits establerts en la legislació vigent.  
Segona. Condicions dels aspirants  
Per a ser admesos a la realització de les proves d'aptitud, els aspirants hauran de reunir els requisits següents:  
1. Haver superat les proves d'aptitud per a l'accés a la universitat en la convocatòria de juny de 1995 o en convocatòries anteriors, o ser titulat universitari o equivalent.  
2. Estar domiciliat a la Comunitat Valenciana o en una comunitat que no tinga instituts d'Educació Física, amb una antiguitat d'un any com a mínim. S'exceptuaran d'aquest requisit aquells aspirants que sol·liciten l'ingrés segons el que disposa l'article 7.1a) del Reial Decret 1.005/1991 abans esmentat.  
Els qui opten a les places reservades per a esportistes d'elit hauran d'acreditar aquesta condició per mitjà d'un certificat expedit per la Direcció General d'Esports de la Conselleria de Cultura, d'acord amb la Llei 4/1993, i l'Ordre de 4 maig de 1995 de la Conselleria de Cultura per la qual es determinen els quals s'obtindrà la consideració d'esportista d'elit de la Comunitat Valenciana.  
Els qui opten a les places reservades per a discapacitats físics, previstes en l'article 7.1e) del Reial Decret 1005/91, hauran d'acreditar aquesta condició per mitjà d'un certificat expedit per la Direcció General de Serveis Socials de la Conselleria de Treball i Afers Socials. El tribunal qualificador, en vista de la documentació presentada, adaptarà les proves físiques al grau de discapacitat.  
Els majors de 25 anys que no tinguen la titulació exigible podran accedir als estudis d'Educació Física de l'IVEF si han superat les proves que es descriuen en la base sisena, de conformitat amb la legislació vigent sobre la matèria.  
Tercera. Terminis  
Els alumnes aspirants hauran de presentar la documentació que s'especifica en l'annex II d'aquesta ordre, a la secretaria de l'Institut Valencià d'Educació Física, situat al complex Educatiu de Cheste, carretera València-Cheste, s/n, del 22 de juny al 5 de juliol de 1995, ambdós inclosos, de 09.00 a 14.00. De la mateixa manera i en el mateix termini, es podran presentar les sol·licituds als centres d'informació de l'Oficina d'Informació, Iniciatives i Reclamacions de la Generalitat Valenciana i als llocs i per qualsevol dels mitjans establerts en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
La llista d'admesos i exclosos a la realització de les proves es publicarà el dia 7 de juliol de 1995, al tauler d'anuncis de l'IVEF i de les direccions territorials de la Conselleria d'Educació i Ciència, i podran presentar-s'hi reclamacions del 10 al 14 de juliol de 1995.  
El dia 18 de juliol es publicarà la llista definitiva i l'ordre d'actuació dels alumnes aspirants per a la realització de les proves, al tauler d'anuncis de l'IVEF i de les direccions territorials de la Conselleria d'Educació i Ciència.  
Així mateix, es publicarà a la premsa d'Alacant, Castelló i València.  
El dia 24 de juliol començaran les proves d'aptitud per a l'ingrés a l'Institut Valencià d'Educació Física.  
Quarta. Preus públics  
L'import del preu públic per la realització de les proves d'accés és de 5.750 pessetes.  
Les exempcions i bonificacions aplicables seran les que estableix la legislació vigent.  
L'import del preu públic haurà d'ingressar-se d'acord amb el que es disposa en el Decret 105/1992, sobre recaptació, i l'Ordre de 26 de febrer de 1993, de la Conselleria d'Economia i Hisenda, que la desplega, seguint les directrius marcades per l'imprès que s'adjunta en el sobre de preinscripció.  
Cinquena. Proves d'aptitud física  
Les proves d'aptitud per a l'accés a l'IVEF constaran dels exercicis següents:  
Primera sessió, matí:  
1. Força explosiva del tren inferior  
2. Prova d'adaptació al baló.  
3. 50 metres llisos.  
4. Natació (estil lliure 50 m).  
Segona sessió, vesprada:  
5. Carrera d'obstacles.  
6. Llançament de baló medicinal (modalitat masculina i femenina).  
7. Resistència aeròbica (2.000 m llisos).  
Totes les proves es realitzaran a l'Institut Valencià d'Educació Física i podran presenciar-les totes les persones que hagen sol·licitat l'ingrés a l'IVEF, si ja les han realitzades o van a realitzar-les.  
El tribunal qualificador podrà alterar l'ordre de les proves realitzant les modificacions que estime oportunes, o suprimint-ne algunes per a adaptar-les als aspirants discapacitats físics.  
Sisena. Proves per a majors de 25 anys  
Les proves d'accés per a majors de 25 anys constaran de dues parts:  
1. Prova de cultura general  
2. Proves d'aptitud física, coincidents amb les descrites en la base cinquena d'aquesta ordre, una vegada superada la prova de cultura general.  
Setena. Tribunal qualificador  
1. El tribunal qualificador de les proves d'aptitud estarà format pels membres següents:  
- President: el director de l'IVEF o la persona en qui delegue.  
- Secretari: un sotsdirector de l'IVEF, designat pel director.  
- Vocals: professors de l'IVEF fins un màxim de 20, tots ells designats pel director del centre.  
La composició del tribunal es publicarà al tauler d'anuncis de l'IVEF i al de les direccions territorials de la Conselleria d'Educació i Ciència, el dia 15 de juliol de 1995, a l'efecte de possibles recusacions. El tribunal qualificador avaluarà les proves i resoldrà els dubtes i les situacions no previstes o que puguen sorgir en l'aplicació d'aquesta normativa.  
2. El tribunal per, la realització de les proves podrà designar els col·laboradors, ajudants i assessors especialistes que estime convenients.  
3. Els membres del tribunal, així com els assessors, hauran d'abstenir-se i podran ser recusats pels interessat quan concórreguen en ells circumstàncies previstes en els articles 28 i 29 de la Llei de Règim Jurídic les Administracions Públiques i del Procediment Comú.  
4. El tribunal, així com els col·laboradors, ajudants i personal especialitzat, podrà exigir als aspirants, en qualsevol moment, que acrediten la seua identitat.  
5. A efectes de comunicacions i de qualsevol altra incidència, el tribunal tindrà la seua seu a l'IVEF, carretera València-Cheste, s/n (CP: 46058), Cheste (València).  
6. El tribunal tindrà la categoria que corresponga segons el Decret 200/1985, de 23 de desembre, del Consell de la Generalitat Valenciana, sobre indemnitzacions per raó de servei i Ordre de 17 de febrer de 1986 (DOGV de 10 de març de 1986), per la qual es desenvolupa l'anterior decret.  
7. El funcionament del tribunal s'adaptarà a les normes establertes en el capítol II de la Llei 30/1992, de 26 de novembre, de Règim Jurídic de las Administracions Públiques i del Procediment Comú.   
Vuitena. Puntuació i relació d'admesos  
Per a ser admès caldrà, en tots els casos, haver superat les proves físiques amb la qualificació d'apte.  
Es consideraran admesos, amb caràcter general, els aspirants que obtinguen la puntuació més alta, en les proves d'aptitud per a l'accés a la universitat.  
Es consideraran admesos dins de la quota a què es refereix l'article 7.1b) del Reial Decret 1.005/91, titulats universitaris, els aspirants que obtinguen la puntuació més alta resultant de la nota mitjana de l'expedient acadèmic.  
Pel que fa a les places previstes en la quota d'esportistes d'elit, es consideraran admesos els sis primers aspirants que determine la nota obtinguda en les proves d'aptitud per a l'accés a la universitat.  
Quant a les places previstes en l'article 7.1e) del Reial Decret 1.005/1991, discapacitats físic, es consideraran admesos els aspirants que determine la major nota obtinguda en les proves d'aptitud per la l'accés a la universitat.  
Es consideraran admesos dins el grup de majors de 25 anys aquells que, hagent superat la prova de cultura general.  
Novena. Admissió definitiva i norma complementària  
La relació definitiva dels alumnes admesos es publicarà al tauler d'anuncis de l'Institut Valencià d'Educació Física i estarà condicionada, en tot cas, a la superació del reconeixement mèdic i a la comprovació dels requisits i de la documentació presentada, la qual es realitzarà després.  
Les dates que s'expressen en les convocatòries són susceptibles de canvi per raons excepcionals no previstes en el moment de la publicació d'aquesta ordre. Qualsevol canvi es comunicarà abans al tauler d'anuncis de l'IVEF i al de les direccions territorials de la Conselleria d'Educació i Ciència.  
ANNEX II  
Documentació que han de presentar els alumnes aspirants a l'IVEF  
1. Instància facilitada per la secretaria del centre, d'acord amb el model que s'adjunta en l'annex III d'aquesta ordre.  
2. Fotocòpia del DNI o passaport i original per a la seua constatació.  
3. Certificat mèdic oficial on s'especifique textualment que l'alumne no pateix cap defecte ni incapacitat física que l'impossibilite per a realitzar una prova de resistència aeròbica màxima.  
4. Dues fotografies de carnet amb nom i cognoms al dors.  
5. Un sobre mida quartilla, franquejat, amb el domicili habitual de l'alumne.  
6. Resguard que acredite el pagament dels preus públics.  
7. Certificat d'haver superat les proves d'aptitud per a l'accés a la universitat, on haurà de constar la nota numèrica amb dos decimals.  
8. Per als aspirant que siguen titulats universitaris certificat acadèmic personal.  
9. Els esportistes d'elit hauran d'aportar a més:  
- Certificat de la Conselleria de Cultura que acredite que és esportista d'elit.  
10. Els discapacitats físics hauran d'aportar certificat expedit per la Direcció General de Serveis Socials de la Conselleria de Treball i Afers Socials.  
11. Els qui es presenten a les proves de majors de 25 anys hauran d'aportar el currículum, on s'especifique de manera especial la formació i l'experiència en l'àmbit de l'activitat física i de l'esport.  
12. Certificat d'empadronament d'un municipi de la Comunitat Valenciana o d'un municipi d'una altra comunitat on no hi haja Institut d'Educació Física equivalent, amb un any d'antiguitat com a mínim, si escau.  
ANNEX III  
Model d'instància  
Cognoms:  
Nom:  
Lloc de naixement:  
Província:  
Data de naixement:  
Domicili (localitat):  
Província:  
Carrer o plaça:  
Número:  
Codi postal:  
Tel:  
DNI:  
EXPOSE:  
Primer  
Que d'acord amb el que disposa la base I de la convocatòria de proves d'accés a l'Institut Valencià d'Educació Física, reunesc els requisits que s'exigeixen per a l'admissió a la realització d'aquestes en: (indiqueu amb una «X» el grup pel qual s'opta)  
- Grup A: Proves d'accés a la universitat  
- Grup B: Titulats universitaris  
- Grup C1: Esportistes d'elit  
- Gup C2: Discapacitats físics  
- Grup D: Nacionalitat estrangera  
- Majors de 25 anys  
Segon  
Que em faig responsable de les dades que consten en aquesta instància i de la veracitat de la documentació que presente o puga presentar després.  
Sol·licite:`  
Ésser admès per a la realització de les proves d'accés a l'Institut Valencià d'Educació Física en aquesta convocatòria.  
 , de/d' de 1995  
L'interessat,  
DIRECCIó DE L'INSTITUT VALENCIà D'EDUCACIó FíSICA CEI de Cheste. Carretera València-Cheste, s/n (CP: 46630), Cheste (València)